laion/Wikipedia-Exotic huggingface dataset:
אלווארו קולום

אָלְווָארוֹ קוֹלוֹם קבּלרוֹס (בספרדית: Álvaro Colom Caballeros;‏ 15 ביוני 1951 – 23 בינואר 2023) היה נשיא גואטמלה בשנים 2008–2012, מנהיג מפלגת "איחוד התקווה הלאומי" הסוציאל־דמוקרטית. קולום נולד בגואטמלה סיטי לאנטוניו קולום ארגואטה ויולנדה קבלרוס פרטה והיה הרביעי מתוך חמשת ילדיהם. דודו, מנואל קולום, כיהן כראש העיר של גואטמלה סיטי ונהרג על ידי הצבא בשנת 1979, שבוע לאחר שמפלגתו אושרה כחוק. לאחר שהתאלמן והתגרש, קולום נשוי כעת בשלישית לסנדרה טורס. לאחר שסיים את חוק לימודיו בהנדסת תעשייה וניהול באוניברסיטת סן קרלוס שבגוואטמלה סיטי, היה לאיש עסקים ולעובד מדינה, הקים וניהל את קרן השלום הלאומית והיה סגן שר האוצר, לפני שנכנס לפוליטיקה. בבחירות של שנת 2003 הוא התמודד על הנשיאות מטעם מפלגת "איחוד התקווה הלאומי", אך הפסיד לאוסקר ברשה בהפרש של 8% מהקולות בלבד – ההפרש הקטן ביותר אליו הגיע מועמד מן השמאל בגוואטמלה, מאז הדמוקרטיה הושבה על כנה, בשנת 1985. קולום היה אחד משני המועמדים שהגיעו לשלב השני בבחירות לנשיאות, שהתקיימו ב-9 בספטמבר 2007, יחד עם הגנרל לשעבר אוטו פרז מולינה, המועמד מטעם "המפלגה הפטריוטית". באותו היום בשעה 22:00 לפי שעון גוואטמלה, התמנה קולום לנשיא החדש של גוואטמלה בהפרש של חמישה אחוזים מהקולות, 52.7% מול 47.3%, והיה לנשיא השמאלני הראשון של גוואטמלה מזה 53 שנים. קולום הכריז שבכוונתו להפחית את רמות הפשיעה על ידי טיפול בעוני, אולם בנובמבר 2011, אז התקיימו הבחירות בהן נבחר לנשיא אוטו פרז מולינה, העריכו מומחי צבא כי הכנופיות וקרטלי הסמים של מקסיקו שהגבירו מאוד בשנות כהונתו את נוכחותם במדינה, שולטים בכ-40% משטחה של גואטמלה. שיעור הרציחות במדינה גבוה פי שמונה מזה שבארצות הברית. רודריגו רוזנברג הוא עורך דין גואטמלי ואב ל-4 שנורה למוות ב-10 במאי 2009. בהקלטת וידאו, שיצר כמה ימים לפני מותו, הוא טען שקולום ובכירים אחרים בממשל אחראיים לרציחתו. קולום הכחיש את ההאשמות שנשמעו בקלטת בריאיון ל-CNN בספרדית. בעיתון הגוואטמלי "פרנסה ליברה" (העיתונות החופשית) נכתב שהקלטת "יצרה את המשבר הפוליטי החמור ביותר עבור הדמוקרטיה של גוואטמלה, שכן נשיא שנבחר באופן דמוקרטי מעולם לא הואשם בה ברצח". ב-12 במאי 2009 נערכה הפגנה של אלפי אנשים מחוץ לביתו של הנשיא בדרישה לצדק. ב-13 במאי הגישו המפגינים עצומה לקונגרס הגוואטמלי, עליה היו חתומים 35,000 אנשים, בדרישה להסיר את חסינותו של קולום. ב-12 בינואר 2010 קבע יו"ר הוועדה הבינלאומית לחקירת פשעים חמורים בגוואטמלה (הגוף הבינלאומי שהיה אחראי על חקירת רצח רוזנברג), קרלוס קסטרסנה, שהרצח היה למעשה התאבדות ושרוזנברג שכר מחסלים מקצועיים כדי שירצחו אותו. לדבריו, רוזנברג הונע במעשיו על ידי האמונה שממשלת קולום הייתה אחראית לרציחתם של לקוחותיו וחבריו האישיים חליל ומרג'ורי מוסא, וחוסר יכולתו להוכיח שקולום עמד מאחורי הרציחות. ב-13 בינואר 2010 קבע קסטרסנה שרוזנברג תכנן את הרצח של עצמו במשך 20 ימים, לאחר שנוכח שאף אחד לא יישא בתוצאות על רציחתם של חליל ומרג'ורי מוסא ונכנס לדיכאון עקב ניהול כושל של משרד עורכי הדין שלו (שמאוחר יותר שינה את שמו והחליף את המנהלה שלו כדי להימנע מפשיטת רגל). קרלוס קסטרסנה ניקה מאשמה את הנשיא קולום, את הגברת הראשונה סנדרה טורס ואת מזכירו האישי של הנשיא גוסטבו אלחוס ואמר שהקשר בינם לבין מקרה הרצח לא קיים. מדיה וקבצים בנושא אלווארו קולום בוויקישיתוף
מספר קנודסן

מספר קנודסן K n {\displaystyle Kn} (אנגלית: Knudsen Number) הוא שמו של גודל חסר ממדים מתחום מכניקת הרצף, המגדיר את היחס בין המהלך החופשי של החלקיקים במערכת פיזיקלית מסוימת לסקלה המייצגת של המערכת. למעשה, מגדיר מספר קנודסן את התנאי לפיו ניתן להתייחס למערכת פיזיקלית כאל רצף ולהתעלם מההטרוגניות שלה. המספר קרוי של שמו של מרטין קנודסן, פיזיקאי דני. מספר קנודסן מוגדר על ידי היחס: K n = m a x ( l , λ ) L {\displaystyle Kn={\frac {max(l,\lambda )}{L}}} כאשר: λ {\displaystyle \lambda } הוא המהלך החופשי הממוצע. l {\displaystyle l} הוא המרחק האופייני בין מולקולות, המוגדר כ- l = 1 n 3 {\displaystyle l={\frac {1}{\sqrt[{3}]{n}}}} . L {\displaystyle L} היא הסקלה המאפיינת את הבעיה. ככל שהמערכת קרובה יותר לרצף, נצפה לקבל K n ≪ 1 {\displaystyle Kn\ll 1} . יש לציין שלרוב יהיה המהלך החופשי גדול מהמרחק האופייני בין מולקולות, ולכן רשומה ההגדרה פעמים רבות רק בתור היחס בין המהלך החופשי לסקלת המערכת. מספר קנודסן, כאמור לעיל, מגדיר מתי ניתן להתייחס למערכת מסוימת כאל רצף. ענן כוכבים בין גלקטי, שהמהלך החופשי בו הוא מסדר גודל של 1010 ק"מ (כלומר, החלקיקים כמעט ולא נפגשים זה עם זה) אינו נראה, ממבט ראשון, כמתאים להנחת הרצף. מאידך, כאשר מסתכלים על סקלת הבעיה (גודל הענן), מגלים שהיא בסדר גודל של 1013 ק"מ, ושהנחת הרצף מתקיימת בה בקירוב טוב. דוגמאות לתופעות בעלי מספר קנודסן גבוה אשר לא ניתן להניח בהן את הנחת כרצף: תנועת האוויר סביב לוויין באקסוספירה או תנועת האבק באטמוספירה - דלילות החלקיקים מכתיבה מהלך חופשי גדול, בעוד האובייקט הוא סדר גודל אחד יותר בקירוב מהחלקיקים. תא לחץ בריק מאוד גבוה (UHV) - המגדיל את ה- λ {\displaystyle \lambda } המהלך החופשי. רכיבי MEMS ו-NEMS (מיקרו וננו אלקטרונים) - רכיבים בעלי שכבות דקות שמאופיינים ב- L {\displaystyle L} "סקלה מאפיינת" קטנה וגורמים למולקולות זורם להיות מושפעים באופן משמעותי מהמגע עם המוצק. מספר קנודסן קובע את דיוק החישובים כאשר מתארים מערכת מסוימת באמצעות כלים שפותחו במכניקת הרצף או במכניקת הזורמים כמו משוואות נאוויה-סטוקס. ככל שמספר קנודסן יהיה קרוב יותר ל-1, כך ההנחות שנעשות, כאשר משתמשים בכלים אלו, יהיו פחות נכונות, והתוצאות שנקבל בעזרתן יהיו מדויקות פחות. במקרים בהם מספר קנודסן שווה בקירוב או גדול מ-1, יש צורך לעשות שימוש בכלים פיזיקליים אחרים כמו מכניקה סטטיסטית. גז עם מספר קנודסון הרבה יותר גדול מ-1 נקרא גז קלוש. הידרודינמיקה מספר מאך זרימה במספר קנודסן גבוה, אוניברסיטת Nagoya דוגמאות למספר קנודסן גבוה, אוניברסיטת סטנפורד
מוזיאון הילדים היהודי

מוזיאון הילדים היהודי (אנגלית: Jewish Children's Museum) הוא מוזיאון ילדים גדול בארצות הברית שהוקם בשנת תשס"ד (2004) ומופעל על ידי ארגון הילדים צבאות ה' של תנועת חב"ד. המוזיאון ממוקם במרכז שכונת קראון הייטס שבברוקלין (בשדרת Eastern Parkway), ניו יורק, בסמוך למרכז חב"ד העולמי – 770. המוזיאון הוקם לעילוי נשמת הבחור ארי הלברשטאם שנרצח על ידי מחבל בפיגוע הירי בגשר ברוקלין בשנת תשנ"ד. המוזיאון, המיועד לילדים יהודים דוברי אנגלית, מבקש להעניק את חוויית היהדות בצורה מהנה ומושכת. בנוסף המוזיאון פונה לילדים לא יהודים, על מנת לקדם סובלנות כלפי היהדות ולהילחם באנטישמיות. את המוזיאון מנהל ירחמיאל בנימינסון, מנהל ארגון "צבאות ה'" ניו יורק, ובו ממוקמים גם משרדי הארגון. שטח המבנה מתפרש על 6 קומות. בהקמת המוזיאון הושקעו 40 מיליון דולר. מדינת ניו יורק והממשלה הפדרלית של ארצות הברית, לצד קרנות ונדבנים פרטיים, השתתפו במימון המבנה. מדיה וקבצים בנושא מוזיאון הילדים היהודי בוויקישיתוף אתר האינטרנט הרשמי של מוזיאון הילדים היהודי (באנגלית) מבט מהרחוב ותמונת לוויין, ב-maps.google.com כתבה על המוזיאון(הקישור אינו פעיל), באתר וואלה אלי מנדלבאום, מחפשים את סוזן בויל, גרסת הילד היהודי, באתר ynet, 9 באוקטובר 2013 מוזיאון צבאות השם זכה בפרס לאומנות ותרבות, אתר חב"ד אינפו תמונות מקריאת המגילה במוזיאון מדריכי טיול עם ילדים בברוקלין אודות מקורות המימון של המוזיאון (באנגלית): NY Times article. Carnegie Corporation Article ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
אסקימו (טראנס)

ג'ון פורד (המוכר בעיקר בשם Eskimo וגם בשם Junya) הוא תקליטן אנגלי, היוצר מוזיקת טראנס בסגנון פסיכדלי ובנו של ג'ון פורד, מייסד הלייבל Phantasm. אביו של ג'ון פורד נקרא גם כן ג'ון פורד וגם הוא בעברו התעסק ביצירת טראנס פסיכדלי. אלבומו הראשון, "Can You Pick Me Up?" יצא לאור תחת הלייבל Phantasm (לייבל הטראנס הנמצא, יחד עם הלייבל Psychic Deli בבעלות אביו) והוא מכיל 9 רצועות וכולל רמיקס שעשה לטראק "Fire on Ice" של Skazi. לאחר הצלחת אלבומו הראשון, כאשר הגיע לגיל 18, הוחלט בלייבל למקצע את Eskimo והוא החל לתקלט בארץ הולדתו – אנגליה וכן ביפן, ישראל, מקסיקו, דרום אפריקה, ברזיל, ארצות הברית ובמדינות נוספות באירופה. Eskimo הקליט מספר סינגלים תחת הלייבלים HOMmega Phonokol, Phantasm ו-Enzyme Records. נוסף לסינגלים הוציא Eskimo דיסק נוסף תחת הלייבל היפני Toshiba-EMI Records. מבין הלהיטים הגדולים שהקליט היו Hello Moto שגם זכה לגרסת רמיקס של המפיק האלקטרוני הישראלי עידו שוהם, ו-Voodoo People שזכה לביקורות טובות בעולם הטראנס והזניק את הקריירה של התקליטן הצעיר כשרבים בתעשייה זיהו את הפוטנציאל הטמון בו. Eskimo הצטרף לסיבובי ההופעות של "Dynamic" במהלכן קידם את יחסי הציבור שלו על ידי הקלטת אלבום קונספט בשם "Dynamo". במקביל, הצטרף לאגדת הטראנס דיק טרבור ("Green Nuns Of The Revolution") בפרויקט שנקרא "Jumanji" שמטרתו הייתה "לשבות את ההרגשה של הג'ונגל ולהעביר אותה למוזיקה" ("Capture the vibe of the jungle and put it in the music"). 2003 – Can you pick me up? 2004 – Take a look out there 2005 – Balloonatic Part One 2006 – Balloonatic Part Two 2010 – Cheap Thrills 2007 – Recycled 2003 – Fire On Ice (Eskimo Remix) 2004 – Voodoo People (Eskimo Remix) אתר האינטרנט הרשמי של אסקימו (באנגלית) אסקימו, ברשת החברתית פייסבוק אסקימו, ברשת החברתית אקס (טוויטר) אסקימו, ברשת החברתית אינסטגרם אסקימו, סרטונים בערוץ היוטיוב אסקימו, באתר ספוטיפיי אסקימו, באתר סאונדקלאוד (באנגלית) אסקימו, באתר MusicBrainz (באנגלית) אסקימו, באתר דיזר אסקימו, באתר Discogs (באנגלית) אסקימו, באתר Songkick (באנגלית) אסקימו, באתר טיידל (באנגלית) אסקימו, באתר אמזון מיוזיק
רקובסקי

האם התכוונתם ל... ראקובסקי – עיר במחוז פלובדיב שבדרום בולגריה אישים ששמם רקובסקי: משפחת רקובסקי – משפחה יהודית אברהם אבא רקובסקי – סופר; בנו של הרב עזריאל אריה לייב רקובסקי אברהם ברוך אבא רקובסקי – רב שכונות אבן ישראל ועזרת ישראל בירושלים; בנו של שלום רקובסקי כריסטיאן רקובסקי – מהפכן בולגרי יעקב מן רקובסקי – רב המרכז הרפואי הדסה (בנו של הרב אברהם ברוך אבא רקובסקי) יצחק צבי רקובסקי – חזן; בנו של הרב אברהם ברוך אבא רקובסקי מארֶק רקובסקי (פול') – מתרגם ומבקר ספרות יידי סובייטי-פולני; נינו של עזריאל אריה לייב רקובסקי עזריאל אריה לייב רקובסקי – אב"ד פלוצק פועה רקובסקי – מחנכת, פעילה ציונית ועברית יהודייה-פולנייה, פעילה למען נשים ומתרגמת ליידיש; נכדתו של עזריאל אריה לייב רקובסקי שלום רקובסקי – ראש ישיבה בישיבת תורת חיים בירושלים ובישיבת רבי יצחק אלחנן בניו יורק
הגדרה משדלת

הגדרה משדלת (Persuasive definition) היא הגדרה נוספת של מונח בעל משמעות נלווית ערכית או רגשית בגלל הגדרה אחרת של אותו מונח, אשר מעבירה את המשמעות הנלווית אל מושאי ההגדרה הנוספת. המונח נטבע בשנות ה-30 של המאה ה-20 על ידי צ'ארלס סטיבנסון שהיה פילוסוף אנליטי. אחת הדוגמאות שהובאה על ידי סטיבנסון הייתה הגדרת המונח "בן תרבות" לה יש קונוטציה חיובית, כאדם בעל דמיון רגיש ומקוריות. שימוש בהגדרה זאת מאפשרת לייחס לאדם שמקובל לראותו כ"חסר תרבות" את תכונת התרבותיות. ספר לוגיקה פופולרי של פטריק הורלי מגדיר "הגדרה משדלת" כהגדרה המתחזה לניסיון כן לתת הגדרה למונח, בעוד הוא מייחס משמעות חיובית או שלילית למונח המוגדר. כדוגמה, הביא הורלי את שתי ההגדרות הבאות להפלה מלאכותית: רצח חסר רחמים של חפים מפשע הליך רפואי בטוח ומקובל בו מורידים מאשה עול בלתי רצוי אולם דוגמה זאת של הורלי אינה מוסכמת, שכן לשיטתו של סטיבנסון המונח המוגדר הוא זה שנושא משמעות ערכית או רגשית ולא ההגדרה. על פי גישתו של סטיבנסון, השימוש בהגדרה משדלת נלווית למידה מסוימת של הטעיה. לשיטתו, במקרים רבים הגדרות משדלות משמשות לגבי מונחים בעלי הגדרה בלתי ברורה. במקרים רבים אנשים המשתמשים בהגדרה משדלת עושים זאת תוך הצגת ההגדרה שלהם כ"ההגדרה האמיתית" או "ההגדרה הנכונה". היו אף שהתייחסו אל הגדרה משדלת כאל כשל לוגי. לעומת זאת, היו שטענו למקרים של שימוש לגיטימי בהגדרה משדלת. למשל, בורגס ג'קסון טען שהרחבת התחולה של המונח אונס על ידי תנועות פמיניסטיות כדי שיכלול גם מקרים של כפייה מילולית, היא הגדרה משדלת לגיטימית. Douglas N. Walton, Ethical argumentation, Lexington Books, 2003, page 121 Patrick J. Hurley, A Concise Introduction to Logic, page 99 Douglas N. Walton, Ethical argumentation, Lexington Books, 2003, page 122 Douglas N. Walton, Ethical argumentation, Lexington Books, 2003, page 124 Douglas N. Walton, Ethical argumentation, Lexington Books, 2003, page 128
אשת הברזל (טלנובלה)

אשת הברזל (בספרדית: soy tu dueña, תרגום מילולי: אני הבעלים שלך) היא טלנובלה מקסיקנית אשר נוצרה על ידי חברת "טלוויסה" בשנת 2010. כוכבי הטלנובלה הם: לוסרו ופרננדו קולונגה. עלילת הטלנובלה עוסקת סביב חייה של ולנטינה ויאלבה. ולנטינה היא אישה שהחיים חייכו אליה, היא יפה, יש לה קריירה מצליחה בתור עורכת בהוצאת ספרים, ירושה גדולה מהוריה וארוס שבו היא מאוהבת, אלונסו. היא גרה במקסיקו עם דודתה האוהבת, איסבל, האומנת שלה, בניטה אשר גידלה אותה מתקופת ילדותה מאחר שהוריה של ולנטינה מתו כאשר היא הייתה קטנה ובת דודתה אשר רוצה כל מה שיש לה, איוונה. ולנטינה מחכה ליום הגדול שבו היא תינשא לאלונסו, אולם מה שוולנטינה אינה יודעת זה שאיוונה ואלונסו בוגדים בה מאחורי גבה ומתכננים להשתלט על הונה. התוכנית של איוונה ואלונסו נכשלת ואלונסו נאלץ לברוח כאשר הוא משאיר לאיוונה הודעה שהכל נגמר ביניהם ואת ולנטינה הוא נוטש בפתח הכנסייה. מאורע זה הופך את ולנטינה מאישה נעימה, רגישה, ואוהבת את הזולת לאישה קרה וקשה ובשלב מאוחר יותר מכנים אותה כולם "הנחש". לאחר שננטשה בידי אלונסו מחליטה ולנטינה להתגורר באחוזת "לוס קסקבלס" שהייתה אחד מנכסיה בכפר. בכפר פוגשת ולנטינה בחוסה מיגל אשר הגיע לעבוד באחוזה של הוריו "מונטסינוס" אשר שוכנת בצמוד לאחוזתה של ולנטינה. תוך זמן קצר האנשים בכפר מתחילים לפחד מוולנטינה בשל שחצנותה ובשל המעשים הרעים של העוזר שלה, רוסנדו. בתחילה חוסה מיגל וולנטינה אינם מסתדרים וכל הזמן מתווכחים על האדמות הצמודות זו לזו. אולם כל זה לא מפריע לחוסה מיגל להתאהב בוולנטינה ולנסות לשבור את תדמית הברזל שבנתה לעצמה. אם הזמן ולנטינה גם היא מתאהבת בחוסה מיגל אשר גרם לה להאמין שוב באהבה והחזיר אותה להיות אותה אישה נעימה ואוהבת אך אהבתם לא הולכת להתממש כל כך מהר. בשל תככיה של אימו לאונור, קנאתה של בת דודתה, איוונה אשר רוצה את חוסה מיגל לעצמה ואהבתו החולנית של רוסנדו לוולנטינה, הקשר של חוסה מיגל וולנטינה הופך כמעט אבל רק כמעט לבלתי אפשרי. לוסרו - ולנטינה ויאלבה - הגיבורה הראשית. פרננדו קולונגה - חוסה מיגל מונטסינוס - הגיבור הראשי. גבריאלה ספניק - איוונה דורנטס רנחל - בת דודתה הקנאית של ולנטינה אשר שואפת להרוס אותה. דוד ספדה - אלונסו פניילברט - ארוסה של ולנטינה שנוטש אותה בפתח הכנסייה. סרחיו גווירי - רוסנדו גבילן - מנהל העבודה של החווה "לוס קסקבלס". אנה מרטין - בניטה - האומנת של ולנטינה אשר אוהבת אותה כאילו הייתה בתה שלה. סילביה פינאל - איסבל דורנטס רנחל - דודתה האוהבת של ולנטינה ואמה של איוונה. אדוארדו קפטילו - הורסיו אקוסטה - בעל המכולת של הכפר וחבר טוב של חוסה מיגל. פתימה תורה - אילומינדה קמרגו - משרתת באחוזת "לס קסקבלס". ג'קלין אנדרה - לאונור מונטסינוס - אימו של חוסה מיגל. אריק דל קסטילו - פדריקו מונטסינוס - אביו של חוסה מיגל. פביאן רובלס - פליפה סנטיבניאז - הרופא של הכפר. מריסול דל אולמו - גבריאלה איסלס - מורה, חברה טובה של ולנטינה. חוסה קרלוס רואיז - סבינו מרקדו - מנהל העבודה באחוזת מונטסינוס. דיאגו אוילה - צ'ואי- בנו של עובד בחוות מונטסינוס וחברו של חוסה מיגל. כריסטינה אוברגון - סנדרה מקוטלה - בתם היחידה של מוייסס, מנהל סניף הבנק המקומי ואשתו אנריקטה. מרוסנה סאן חואן - כריסנטה קמרגו - אימה של אילומינדה, הייתה חברה של רוסנדו. קלאודיו בהאז - אוסקר אמפודיה - שותפו של אלונסו, נרצח על ידי איוונה. ראול פדילה - האב ונטורה - הכומר של העיירה. "אשת הברזל", במסד הנתונים הקולנועיים IMDb (באנגלית) "אשת הברזל", במסד הנתונים הקולנועיים KinoPoisk (ברוסית)
פאשא (פירושונים)

האם התכוונתם ל... פאשא (או באשא, או פאשה) - הוא תואר כבוד טורקי פחה – הוא תואר של מושל. במקור, שימש התואר באימפריה הפרסית, בעברית השתמשו במונח "פחה" כמילה נרדפת לפאשא פאשה – בית הבושת הגדול בעולם הנמצא בקלן, גרמניה. אבראהים פאשא – קצין מצרי ממאה ה-19, שנלחם בהצלחה נגד האימפריה העות'מאנית והשתלט על סוריה ועל ארץ ישראל סולימאן פאשא – מושל עכו כוואלי של צידון בשנים 1819-1805 אחמד ג'מאל פאשא – איש צבא ומדינאי טורקי, מתכנן רצח העם הארמני עבדאללה פאשא – היה מושל עכו כוואלי של צידון בשנים 1831-1819 עלי פאשא – היה הפאשא ששלט בפשאליק יואנינה שבמערב רומליה באלבניה, בסוף המאה ה-18 ובראשית המאה ה-19 סינאן פאשא – מצביא ומדינאי עות'מאני בן המאה ה-16 שנולד באלבניה אמין פאשא – רופא, חוקר טבע ומושל אקווטוריה שבאפריקה, בדרום סודאן של ימינו. נולד כיצחק אדוארד שניצר עות'מאן נורי פאשא – היה קצין עות'מאני בדרגת פילדמרשל וגיבור מלחמה בעת המלחמה העות'מאנית-רוסית (1877–1878) מוסטפא א-נחאס פאשה – משפטן, ומדינאי מצרי, כיהן כראש ממשלת מצרים. מידהט פאשא – היה רפורמטור עות'מאני, נחשב למייסד עיראק המודרנית ולאבי החוקה העות'מאנית של 1876 אהמט מוחתאר פאשא – היה גנרל, מפקד הכוחות העות'מאניים באזור הקווקז בעת המלחמה העות'מאנית-רוסית (1877–1878) סולימאן חוסני פאשא – היה גנרל בצבא העות'מאני ומפקד גיזרת הבלקן בעת המלחמה העות'מאנית-רוסית (1877–1878) מהמט פאשא קפרולו – היה הווזיר הגדול של האימפריה העות'מאנית במאה ה-17 מקס הרץ פאשא – היה אדריכל ומוזיאולוג מצרי, יהודי, יליד טרנסילבניה אבדילקרים נאדיר פאשא – היה מרשל בצבא העות'מאני, מפקד אוגדה ומושל פלך רומליה, בעת המלחמה העות'מאנית-רוסית (1877–1878) סולימאן פאשא (פירושונים) אל-פאשה פשה באשה
קרב מוהאץ'

קרב מוהאץ' (בהונגרית: Mohácsi csata, בטורקית: Mohaç Muharebesi) שהתחולל ב-29 באוגוסט 1526 ליד העיירה מוהאץ' שבדרום הונגריה, בקרבת נהר הדנובה, היה חלק מהמאבק רב השנים בין האימפריה העות'מאנית המתפשטת לבין אירופה הנוצרית. בקרב זה הביס צבאו של הסולטאן העות'מאני סולימאן המפואר את הצבא ההונגרי בפיקודו של המלך לאיוש השני. קיימות הערכות שונות באשר למספרי הלוחמים משני הצדדים. במשך מאות שנים הגזימו האירופים במספר הלוחמים בצד העות'מאני: ננקבו מספרים של מאות אלפים. ההערכות כיום נעות בין 55,000 ל-70,000 בצד העות'מאני, ובין 25,000 ל-40,000 בצד ההונגרי. הקרב עצמו, שהחל בשעות אחר הצהריים, היה קצר. ההערכות נעות בין שעה וחצי לשלוש שעות. הקרב הסתיים בתבוסה הונגרית מוחצת שהייתה כרוכה גם באבדות כבדות: מעריכים שהיו להונגרים בין 15,000 ל-20,000 הרוגים, בהם המלך עצמו ורבים מבכירי האצולה והכנסייה ההונגרית. התבוסה ההונגרית בקרב מוהאץ' הביאה לאובדן עצמאות הונגריה לשנים רבות. הונגריה חולקה לשלושה חלקים: העות'מאנים שלטו בדרום הונגריה, כולל הבירה בודה, מערב הונגריה עברה לשלטון בית הבסבורג, ובטרנסילבניה הייתה נסיכות הונגרית עצמאית למחצה. מדיה וקבצים בנושא קרב מוהאץ' בוויקישיתוף קרב מוהאץ', באתר אנציקלופדיה בריטניקה (באנגלית) ערך זה הוא קצרמר בנושא קרבות ובנושא האימפריה העות'מאנית. אתם מוזמנים לתרום לוויקיפדיה ולהרחיב אותו.
לו וויי

הונג קונג (1959–1997) שם זה נכתב במקור בהתאם לסדר המזרחי; שם המשפחה הוא לו. לוֹ וֵויִי (באנגלית: Lo Wei; ‏12 בדצמבר 1918 - 20 בינואר 1996) היה במאי ושחקן קולנוע הונג קונגי מפורסם. הוא ידוע במיוחד בשל כך שהשיק את קריירת הסרטים של ברוס לי בסרטים הבוס הגדול ואגרוף הזעם, ושל ג'קי צ'אן בסרט New Fist of Fury. לאחר מותו של לי לו נתן לג'קי צ'אן את תפקידו הגדול הראשון בגל סרטי Bruceploitation (סרטים שנעשו בעקבות הצלחת סרטי הקונג פו של ברוס לי, חיקו אותם ושיחקו בהם שחקנים הדומים לברוס לי). לו עמד בראש חברת הפקות בשם "Lo Wei Motion Picture Company". הוא הלך לעולמו כתוצאה מהתקף לב ב-20 בינואר 1996. לו וויי, במסד הנתונים הקולנועיים IMDb (באנגלית) לו וויי, באתר AllMovie (באנגלית) לו וויי, באתר Rotten Tomatoes (באנגלית) לו וויי, במסד הנתונים הקולנועיים KinoPoisk (ברוסית) ביוגרפיה באתר hkmdb
מצת חלמיש

מצת חלמיש (באנגלית: Flintlock) הוא מנגנון להצתת התחמיש ברובים או אקדחים נטעני לוע. השימוש בו נפוץ מאז המצאתו בתחילת המאה ה-17 ועד החלפתו במנגנוני הצתה מתקדמים יותר במחצית המאה ה-19. מצת החלמיש השפיע רבות על הטכנולוגיה הצבאית ומבנה הצבאות באירופה, בעיקר בתקופה בה הותקן ברובי המוסקט. הוא החליף את מצת הפתיל. מצת החלמיש היה בנוי מזרוע ברזל שאחזה בחתיכת אבן צור וניתנה לדריכה אחורנית. בבסיס הזרוע נמצא אגן קטן ובו מקום לאבק שרפה, שכוסה במכסה ברזל קטן בצורת האות 'L'. קדח קטן קישר בין אגן ההצתה לחלקו האחורי של הקנה, לשם נתחבו התחמיש ואחריו הכדור. לחיצה על ההדק שחררה את זרוע המצת, אבן הצור הכתה על משטח הברזל ויצרה ניצוץ שהצית את אבק השריפה באגן. הלהבה התפשטה דרך קדח הקישור והציתה את התחמיש שבקנה. מדיה וקבצים בנושא מצת חלמיש בוויקישיתוף ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
קינגספורד

קינגספורד (באנגלית: Kingsford) הוא פרוור בסידני, המנוהל על ידי עיריית רנדוויק (City of Randwick). קינגספורד ממוקם כ-7 ק"מ דרומית מזרחית למרכז העסקים הראשי של סידני, והוא אחד מפרוורי הספר המערביים ביותר באזור הפרוורים המזרחיים. מצפון הוא גובל בקנזינגטון, ממזרח ברוסברי, מדרום במארוברה ודייסיוויל וממערב בקוג'י וסאות' קוג'י. הפרוור גובל מדרום בדרך גרדנרס עד המפגש עם שדירת אנזאק, ובמערב בשדירת אנזאק. גבולו המזרחי של הפרוור הוא רחוב אבוקה. קינגספורד היה בעבר כקנזינגטון דרום, ונקרא בשמו החדש על שם הטייס האוסטרלי הנודע סר צ'ארלס קינגספורד סמית בשל קרבת הפרוור לנמל התעופה של סידני. בשנות ה-20 של המאה ה-20 החלה בנייה למגורים במקום, והפרוור אוכלס במהגרים ממוצא יווני, במיוחד קהילות שלמות שהיגרו מקסטלוריזו. בשנות השבעים תוכנן לסיים בפרוור את קו הרכבת של הפרוורים המזרחיים, אך משיקולי תקציב קו הרכבת נעצר בבונדיי ג'נקשן. קינגספורד הוא פרוור שינה, ומרבית הדרים בו נוסעים לבונדיי ג'נקשן או למרכז העסקים הראשי של סידני למטרות בילוי ותרבות. בפרוור אוכלוסיית מהגרים גדולה, (מעל 45%, כאשר בכלל סידני רק שליש מהגרים) הכוללת סינים, אינדונזים ויוונים, ובהתאם נבנו בפרוור מספר כנסיות המשרתות את דתות הדרים בו, כגון הכנסייה היוונית אורתודוקסית והכנסייה הפרסביטריאנית האינדונזית. צפונית לפרוור ממוקם קמפוס אוניברסיטת ניו סאות' ויילס. מדיה וקבצים בנושא קינגספורד בוויקישיתוף קינגספורד באתר "Dictionary of Sydney" קינגספורד באתר "Sydney Suburbs" (אורכב 11.08.2011 בארכיון Wayback Machine)
יוהאן כריסטוף באך (1645–1693)

יוהאן כריסטוף באך (12) (בגרמנית: Johann Christoph Bach;‏ 4 במרץ 1645 – 25 באוגוסט 1693) היה מלחין גרמני בן תקופת הברוק, ואחד מבני משפחת המוזיקאים הנודעת באך. הוא היה אחיו התאום של יוהאן אמברוסיוס באך, אביו של יוהאן סבסטיאן באך. יוהאן כריסטוף באך נולד בארפורט, שם כיהן אביו כריסטוף באך (5) כמוזיקאי העיר. יוהאן כריסטוף מונה כמוזיקאי חצר (כנר) בחצר של ארנשטאדט בשנת 1671. שירותו זה בחצר היה רצוף קשיים וסכסוכים בין המוזיקאים לממונים עליהם, שהגיעו לפתרון של בוררות רק בשנת 1681. אולם זמן קצר ביותר לאחר מכן נפטר השליט, ובתקופת האבל על מותו נאסרה השמעת מוזיקה, מצב שהכניס את יוהאן כריסטוף באך לקשיים רבים. בשנת 1682 נכנס לתפקידו השליט החדש, הרוזן גינתר פון שווארצבורג-ארנשטאדט, והלה היה כנראה מרוצה משירותו של יוהאן כריסטוף באך. יוהאן כריסטוף באך היה כנראה דומה מאוד לאחיו התאום יוהאן אמברוסיוס. קרל פיליפ עמנואל באך דיווח: הם היו התאומים היחידים מסוג זה שהכרנו. הם נראו כה דומים עד כי אפילו נשותיהם התקשו להבחין ביניהם. זה היה לפליאה בעיני כל רואיהם. הכל היה זהה. השפה, התנועות. גם במוסיקה אי אפשר היה להבחין ביניהם. הם חשבו אותם דברים, דיברו אותם דברים. אם אחד מהם חלה, גם השני חלה. ואכן האחד נפטר זמן קצר לאחר אחיו — כריסטוף וולף:”יוהאן סבסטיאן באך” . ליוהאן כריסטוף באך היו 6 צאצאים. שנים מהם היו מוזיקאים. ברברה קתרינה באך (הוטבלה בארנשטאדט ב-14 במאי 1680, נפטרה בארנשטאדט ב-22 בינואר 1709) אנה מרתה באך (הוטבלה בארנשטאדט ב-18 באפריל 1682, נקברה בארנשטאדט ב-23 ביולי 1682) יוהאן ארנסט באך (25) (נולד בארנשטאדט ב-5 באוגוסט 1683, נפטר בארנשטאדט ב-21 במרץ 1739) היה עוגבן בארנשטאדט. יוהאן היינריך באך (הוטבל בארנשטאדט ב-3 בדצמבר 1686, נקבר בארנשטאדט ב-12 בדצמבר 1686) יוהאן כריסטוף באך (26), (נולד בארנשטאדט ב-13 בספטמבר 1689, נפטר בבלנקנהיים ב-26 בפברואר 1740) היה עוגבן בקאולה ואחר כך בבלנקנהיין. יוהאן אנדראס באך (הוטבל בארנשטאדט ב-8 במאי 1692, נקבר בארנשטאדט ב-6 באפריל 1694) Christoph Wolff et al. 'Thw New Grove Bach Family' New York: W.W.Norton & Company 1983. ISBN 0-393-30354-3 יוהאן כריסטוף באך, באתר MusicBrainz (באנגלית) מספר זה, והמספרים המלווים שמות נוספים של בני המשפחה הם מספרם הסידורי על פי ספר היוחסין שחיבר יוהאן סבסטיאן באך. מספרים אלה מקובלים במחקר על מנת להבחין בין בני המשפחה. לפי הלוח הגרגוריאני. לפי הלוח היוליאני, שפיגר באותן שנים ב-10 ימים אחרי הגרגוריאני, היה התאריך: 22 בפברואר.
יוהאן כריסטוף באך

האם התכוונתם ל... יוהאן כריסטוף באך (1645–1693) – מוזיקאי גרמני מתקופת הברוק. דודו של יוהאן סבסטיאן באך יוהאן כריסטוף באך (1642–1703) – מוזיקאי גרמני מתקופת הברוק. בן דוד שני של יוהאן סבסטיאן באך יוהאן כריסטוף באך (1671–1721) – מוזיקאי גרמני מתקופת הברוק. אחיו הבכור של יוהאן סבסטיאן באך יוהאן כריסטוף פרידריך באך – מוזיקאי גרמני. בנו של יוהאן סבסטיאן באך
קאנפור

קאנפור (בהינדית: कानपुर) היא העיר הגדולה ביותר במדינת אוטר פרדש שבצפון הודו. העיר שוכנת על גדות נהר הגנגס, 435 ק"מ דרומית־מזרחית לניו דלהי ו־965 ק"מ צפונית־מערבית לקולקטה. ב־1801 היא נמסרה לחברת הודו המזרחית הבריטית והפכה להיות תחנת ספר של בריטניה. ב־1857 היא הייתה מהמוקדים החשובים במהלך המרד ההודי הגדול שהתחולל כנגד השלטון הבריטי המדינה. העיר הייתה עדה לקרבות קשים, בהם נהרגו הגנרל הבריטי יו וילר ורוב חייליו במהלך מצור שהתנהל נגד האוכלוסייה הבריטית בעיר בגט סאטי צ'אורה. בין היתר בעיר התרחש טבח של האזרחים הבריטים שהובטח להם מעבר בטוח אל מחוץ לעיר. לזכר הבריטים שנפלו בעיר הוקמה כנסייה בשם "כנסיית כל הנשמות". העיר היא מרכז מסחרי ותחבורתי חשוב של צפון הודו בשל קרבתה לכביש הראשי שבין ניו דלהי לכלכותה, המכונה "גרנד טראנק רואד". קאנפור משמשת כנקודת מפגש למסילות הברזל הצפונית, הצפונית־מזרחית והמרכזית של הודו. היא גם משמשת כקו תחבורה חשוב על נהר הגנגס. התעשיות העיקריות של העיר הן: צמר, כותנה, סוכר, יוטה, מוצרי עור, סבון, שמנים מן הצומח, פלסטיקה ומוצרים כימיים. התעשיות גורמות לזיהום אוויר ומים ניכרים. בעיר נמצאים אוניברסיטה והמכון הטכנולוגי ההודי, קולג'ים רבים לחקלאות, טקסטיל ורפואה וגן חיות גדול. לקאנפור גרסה אל-טיפוסית של אקלים סובטרופי גשום. להבדיל מאקלים סובטרופי גשום טיפוסים, לקאנפור קיץ ארוך וחם מאוד. מדיה וקבצים בנושא קאנפור בוויקישיתוף אתר האינטרנט הרשמי של קאנפור קאנפור, באתר אנציקלופדיה בריטניקה (באנגלית) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.